Diari Oficial de la Generalitat Valenciana


Sumari del DOGV 5176, del 13-01-2006 (2005/14543)

ORDE de 30 de novembre de 2005, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau mitjà denominat Societat Musical d'Alzira a Alzira (València).
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5176

Data del DOGV
:   13-01-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/14978


Data del document
:   30-11-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alzira
    * centre d'ensenyament
    * música
    * educació artística

ORDE de 30 de novembre de 2005, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau mitjà denominat ?Societat Musical d'Alzira- a Alzira (València). [2005/14483]
  
L'expedient ha sigut iniciat pel representant de l'entitat ?Societat Musical d'Alzira?, en sol·licitud d'autorització d'un centre de nova creació d'ensenyaments de música de grau mitjà denominat ?Societat Musical d'Alzira?, situat al carrer Hort dels Frares, 62, d'Alzira (València).
  
Per Resolució de 20 de maig de 2005 de la Direcció General d'Ensenyament, s'aprovà la modificació de la proposta d'instal·lacions i ús educatiu dels espais reflectits en la documentació tècnica, aprovada per Resolució de 19 de febrer de 2004, presentada per a obtenir l'autorització com a centre d'ensenyament de música de grau mitjà, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Cultura, Educació i Esport de València vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació (BOE de 04.07.85), la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar l'obertura i funcionament del següent centre privat d'ensenyaments de música de grau mitjà:
  
Denominació genèrica: Centre Autoritzat Professional de Música de grau mitjà
  
Denominació específica: Societat Musical d'Alzira
  
Titular: Societat Musical d'Alzira
  
Domicili: C/ Hort dels Frares, 62
  
Localitat: Alzira
  
Província: València
  
Codi: 38199582
  
Ensenyaments que s'autoritzen:
  
- Segons l'informe de la Inspecció Educativa les especialitats musicals de grau mitjà que el centre pot impartir d'acord amb les titulacions presentades són: Flauta, Oboé, Clarinet, Fagot, Saxòfon, Trompa, Trompeta, Trombó, Tuba, Violí, Violoncel, Contrabaix, Percussió i Piano.
  
Així mateix el centre haurà d'impartir els ensenyaments complementaris requerits en el Decret 151/1993, de 17 d'agost (DOGV de 02.09.93), per a completar els estudis de les especialitats instrumentals que s'autoritzen.
  
Nombre de llocs escolars: 180 llocs escolars de grau mitjà
  
De conformitat amb el que disposa l'article 9.1 del Reial Decret 321/1994, la present autorització produirà efectes a partir del curs acadèmic immediatament següent al de la data de la present orde.
  
L'Escola de Música d'Educands de la Societat Musical d'Alzira, centre sense validesa acadèmica oficial, amb número de codi 41736230, continuarà funcionant en el mateix domicili en horaris compatibles amb el centre oficial que ara s'autoritza.
  
Segon
  
El centre tindrà plenes competències acadèmiques en totes les matèries, corresponents al nou sistema educatiu autoritzades.
  
Tercer
  
Sense perjudici del que s'establix en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música de Cullera, codi número 09878670.
  
Quart
  
Qualsevol modificació dels termes d'esta orde requerirà la preceptiva autorització de l'administració educativa.
  
Disposició addicional única
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 30 de novembre de 2005
  
El conseller de Cultura, Educació i Esport
  
Alejandro Font de Mora Turón